Gebraaide snoek met pietersielie-en-suurlemoenbotter | Netwerk24
Gebraaide snoek met pietersielie-en-suurlemoenbotter
Deur Kobus Engelbrecht, Landbouweekblad 10 September 2018 06:01
Gebraaide snoek met pietersielie-en-suurlemoenbotter.Foto: Myburgh du Plessis
50 ml fyngekapte, vars pietersielie
5 ml fyngekapte, vars roosmaryn­blaar­tjies
1 skoongemaakte, gevlekte snoek Suurlemoenskywe
Maak eers die suurlemoenbotter. Klop die botter, pietersielie, roosma­ryn, suurlemoenskil en -sap en swartpeper na smaak saam tot goed gemeng. Skep dit op ’n dubbele vel waspapier en vorm in ’n rol. Draai stewig toe en verkoel tot ferm. (Die botter kan ook gevries word.) Sit ’n groot vlekvryestaalpan (groot genoeg vir ’n oopgevlekte snoek om in te pas) op ’n lae staander oor matige kole. Smelt ’n stuk botter in die pan en sit die snoek met die velkant na onder op die botter. Geur die snoek met grof gemaalde sout en swartpeper. Sny ’n paar dun skywe van die pietersieliebotter af en pak dit op die vis saam met ’n paar suurlemoenskyfies. Bedek die vis met foelie en bak vir ongeveer 20 minute oor die kole tot die snoek gaar is en maklik vlok. Sit voor met gebakte patats, plaasbrood en korrelkonfyt. Lewer 6-8 porsies.
Ter viering van Braaimaand kan een gelukkige Weslander-leser ’n kopie van JanBraai se nuwe boek, Vuurwarm, wen. Stuur gerus jou gunsteling-braairesep na 33673 om in aanmerking te kom vir die prys. Bepalings en voorwaardes geld. Kompetisie sluit Donderdag 20 September.